Държавен вестник, бр. 100, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  100
9. сключва писмени споразумения със 
застрашени лица за предоставяне на защита 
в 3-дневен срок от датата на съответното 
разпореждане на главния прокурор или на 
решение на Съвета по защита;
10. осигурява присъствието на защитените 
лица в наказателното производство; 
11. внася предложения за прекратяване 
на действието на Програмата за защита по 
отношение на защитените лица;
12. осъществява оперативно сътрудничество 
с компетентните органи на други държави в 
областта на защитата на застрашени лица във 
връзка с наказателното производство;
13. след съгласуване с главния прокурор 
сключва споразумения с органи по т. 12 въз 
основа на сключен международен договор и 
при условията на взаимност;
14. организира осъществяването на лична 
физическа охрана при условията и по реда на 
Наказателно-процесуалния кодекс; 
15. организира изпълнението на разпореж-
дания за принудително довеждане на лица до 
орган на съдебната власт и за обезпечаване 
охраната на действия по разследването, когато 
това е разпоредено от главния прокурор или 
от оправомощен от него заместник; 
16. управлява човешките ресурси съобраз-
но чл. 14д, ал. 2 ЗЗЛЗВНП и правилата по 
чл. 27, ал. 2; 
17. представлява Бюрото по защита пред 
външни институции.
(2) В изпълнение на правомощията си дирек-
торът на Бюрото по защита издава заповеди. 
(3) При изпълнение на функциите си ди-
ректорът на Бюрото по защита се подпомага 
от заместник-директор, който изпълнява 
функции по управление, възложени му със 
заповед на директора. 
Чл. 29. (1) Служители на Бюрото по защита 
са държавните служители и лицата, работещи 
по трудово правоотношение, по смисъла на 
Закона за Министерството на вътрешните 
работи. Те изпълняват възложените им задачи 
и отговарят пред преките си ръководители за 
изпълнението на работата съобразно функ-
ционалните задължения и длъжностните си 
характеристики.
(2) Органи на Бюрото по защита са държав-
ните служители, които пряко осъществяват 
функциите по чл. 14, ал. 2 и 3 ЗЗЛЗВНП и 
могат:
1. да носят униформено облекло или от-
личителни знаци; 
2. да използват защитни средства, гаранти-
ращи тяхната лична безопасност и прикритие 
на самоличността им; 
3. да използват регистрационни табели за 
превозни средства във връзка с оператив-
ната необходимост при осъществяване на 
дейността си;
4. да използват сигнално-охранителни и 
известителни системи, системи за контрол 
на достъпа и системи за видеонаблюдение, 
охранително осветление, комуникационни 
средства, транспортни средства, съответно 
оборудвани служебни помещения и др.;
5. да организират пропускателен режим в 
обекти, свързани със защитените лица.
(3) Извън изпълнението на Програмата 
за защита органите на Бюрото по защита 
извършват дейности по:
1. принудително довеждане на лица до 
орган на съдебната власт;
2. охрана и обезпечаване на действия по 
разследването в наказателното производство;
3. организиране и осъществяване на лична 
физическа охрана при условията на Наказа-
телно-процесуалния кодекс;
4. подпомагане на организацията и осъ-
ществяването на охраната на застрашени 
магистрати и членове на техните семейства.
(4) При осъществяване на функциите си 
органите на Бюрото по защита имат специ-
фични права и задължения по чл. 14д, ал. 1 
ЗЗЛЗВНП, за чието изпълнение получават 
съдействие от основни структури на Минис-
терството на вътрешните работи. 
(5) Организацията и редът за осъществя-
ване на функциите по ал. 2 и специфичните 
права и задължения се определят с отделни 
правила, утвърдени от главния прокурор по 
предложение на директора на Бюрото по 
защита. 
(6) Условията и редът за прилагане на 
чл. 14д, ал. 2 ЗЗЛЗВНП се определят с от-
делни актове, утвърдени от главния прокурор 
по предложение на директора на Бюрото по 
защита. 
Г л а в а  ч е т в ъ р т а
ПРОЦЕДУРА ЗА ВКЛЮЧВАНЕ В ПРО-
ГРАМАТА ЗА ЗАЩИТА
Чл. 30. (1) Включване на лица по чл. 3, 
т. 1 и 2 ЗЗЛЗВНП в Програмата за защита се 
извършва по реда на чл. 15 и 16 ЗЗЛЗВНП.
(2) По искане на главния прокурор ди-
ректорът на Бюрото по защита му предста-
вя незабавно становище относно степента 
на заплахата за лицето, за което се отнася 
предложението на окръжния прокурор или 
на съдията-докладчик, въз основа на анализ 
на информацията, получена от службите за 
сигурност и обществен ред, както и от органа, 
направил предложението. 
(3) Бюрото по защита предоставя психоло-
гическа оценка относно съвместимостта на 
психологическия профил на лицето с мерките 
по Програмата за защита не по-късно от 5 дни